விஜய் பிரசாத் திம்ரி

விஜய் பிரசாத் திம்ரி (Vijay Prasad Dimri) இந்திய புவி இயற்பியல் விஞ்ஞானி ஆவார். புவி அறிவியலில் ஒரு புதிய ஆராய்ச்சிப் பகுதியைத் தொடங்கியதில் தனது பங்களிப்பிற்காக அறியப்படுகிறார்.   2010 ஆம் ஆண்டில், அறிவியல் மற்றும் தொழில்நுட்பத் துறைகளில் இவர் ஆற்றிய பங்களிப்பிற்காக, இந்தியாவின் நான்காவது உயரிய குடிமகன் விருதான பத்மசிறீ விருதை இந்திய அரசு இவருக்கு வழங்கியது.

சுயசரிதை 
விஜய் பிரசாத் திம்ரி 1948 இல்  சமோலி மாவட்டத்திலுள்ள திம்மர் என்ற சிறிய குக்கிராமத்தில் பிறந்தார்.  தன்பாத், இந்திய சுரங்கவியல் பள்ளியில் தனது முதுகலை மற்றும் முனைவர் பட்டப் படிப்புகளை மேற்கொண்டார்.     நார்வேயில் உயர் படிப்புகள் மற்றும் ஆராய்ச்சிக்காக நார்வேயில் இருந்து பிந்தைய முனைவர் பட்ட உதவித்தொகை பெற்றார்.  மேலும், ஜெர்மனியின் கீல் பல்கலைக்கழகத்தில் உயர் ஆராய்ச்சிக்காக ஜெர்மன் கல்வி பரிவர்த்தனை சேவை உதவித் தொகையையும்,    ஜெர்மனியிலும், ஒஸ்லோவில் உள்ள நோர்வே ஆராய்ச்சி கழகத்தில் கூடுதல் பயிற்சியும் பெற்றார். 

1970 ஆம் ஆண்டு தேசிய புவி இயற்பியல் ஆராய்ச்சி நிறுவனத்தில் இவரது வாழ்க்கை தொடங்கியது.  அங்கு 2001 இல் இயக்குனராக பதவியேற்ற   இவர் 2010 வரை அப்பதவியை வகித்தார்.    ஆந்திரப் பல்கலைக்கழகத்தில் கௌரவப் பேராசிரியராகவும் கரக்பூரில் உள்ள இந்திய தொழில்நுட்பக் கழகத்திலும், ஐதராபாத்திலுள்ள உசுமானியா பல்கலைக்கழகத்திலும் துணைப் பேராசிரியராகவும் உள்ளார்.  

2010 இல், தேசிய புவி இயற்பியல் ஆராய்ச்சி நிறுவனத்திலிருந்து ஓய்வு பெற்ற திம்ரி, காந்திநகரில் உள்ள குசராத் எரிசக்தி ஆராய்ச்சி மற்றும் மேலாண்மை நிறுவனத்தில் சேர்ந்தார்.  அங்கு பணிபுரியும் இயக்குநராகவும் உள்ளார்.  கடல்களின் இயற்பியல் அறிவியலுக்கான சர்வதேச சங்கத்தின் தேசிய நிருபராகவும்,   சர்வதேச அறிவியல் அமைப்பின் அறிவியல் திட்டமிடல் மற்றும் மறுஆய்வுக் குழுவிலும் இடம் பெற்றுள்ளார். 

எல்சேவியர், ஸ்பிரிங்கர் மற்றும் பால்கேமா  போன்ற மதிப்பாய்வு செய்யப்பட்ட பத்திரிகைகளில் வெளியிடப்பட்ட 125 க்கும் மேற்பட்ட ஆய்வுக் கட்டுரைகள் மற்றும் ஆறு புத்தகங்கள், இரண்டு எழுதப்பட்ட மற்றும் நான்கு திருத்தப்பட்ட படைப்புகளுக்கு விஜயபிரசாத் திம்ரி பெருமை சேர்த்துள்ளார்    இவர் மூன்று காப்புரிமைகளையும் பெற்றுள்ளார்  அவற்றில் ஒன்று அமெரிக்காவால் ஏற்றுக்கொள்ளப்பட்டது.

சான்றுகள்

வெளி இணைப்புகள்

மேலும் படிக்க 
 
 

பத்மசிறீ விருது பெற்ற அறிவியலாளர்கள்
வாழும் நபர்கள்
1948 பிறப்புகள்